|  |  |
| --- | --- |
| **Teema ja õpitulemused** | **Õppesisu** |
| **Suuline keelekasutus**  Kuulamine   1. kuulab mõtestatult eakohast teksti; toimib sõnumi või juhendi järgi; 2. eristab täis-, kaas- ja sulghääliku pikkust   Kõnelemine  1) väljendab end suhtlusolukordades selgelt ja arusaadavalt: palub, küsib, selgitab, keeldub, vabandab, tänab; vastab küsimustele, kasutades sobivalt täislauseid ning lühivastuseid;  2) vaatleb sihipäraselt, kirjeldab nähtut ning märkab erinevusi ja sarnasusi;  3) avaldab arvamust kuuldu, vaadeldu ja loetu kohta;  4) annab küsimuste toel arusaadavalt edasi õppeteksti, lugemispala, pildiraamatu, filmi ja teatrietenduse sisu; koostab kuuldu/loetu põhjal skeemi/kaardi;  5) jutustab loetust ja läbielatud sündmusest; jutustab pildiseeria, tugisõnade, märksõnaskeemi ning küsimuste toel; mõtleb loole alguse ja lõpu; 6) leiab väljendumiseks lähedase ja vastandtähendusega sõnu;  7) esitab luuletust peast.  **Lugemine**  1) loeb nii häälega kui ka endamisi ladusalt ja teksti mõistes; mõistab lihtsat plaani, tabelit, diagrammi ning kaarti;  2) loeb õpitud teksti ette õigesti, selgelt ja sobiva intonatsiooniga;  3) töötab tekstiga eakohaste juhiste alusel;  4) vastab suulistele ja lühikestele kirjalikele küsimustele loetu kohta;  5) eristab kirjalikus tekstis väidet, küsimust, palvet, käsku ning keeldu;  6) tunneb ära jutustuse, luuletuse, näidendi, muinasjutu, mõistatuse, vanasõna ja kirja;  7) on lugenud läbi vähemalt 12 eesti ja väliskirjaniku teost, kõneleb loetud raamatust;  8) teab nimetada mõnd lastekirjanikku.  **Kirjutamine**  1) kasutab kirjutades õigeid tähekujusid ja -seoseid ning kirjutab loetava käekirjaga;  2) kirjutab tahvlilt ja õpikust õigesti ära; paigutab teksti korrektselt paberile ning vormistab vihiku/õpilaspäeviku nõuetekohaselt;  3) valdab eesti häälikkirja aluseid ja õpitud keelendite õigekirja: eristab häälikut ja tähte, täis-ja kaashäälikut, häälikuühendit, silpi, sõna, lauset; märgib kirjas häälikuid õigesti; eristab lühikesi ning pikki täis- ja suluta kaashäälikuid; kirjutab õigesti asesõnu;  4) märgib õpitud sõnades õigesti kaashäälikuühendit; kirjutab õigesti sulghääliku omandatud oma- ja võõrsõnade algusse; märgib kirjas õigesti käänd- ja pöördsõnade õpitud lõppe ning tunnuseid;  5) teab peast võõrtähtedega tähestikku, kasutab lihtsamat sõnastikku ja koostab lihtsaid loendeid tähestikjärjestuses;  6) kirjutab suure algustähega lause alguse, inimese- ja loomanimed ning õpitud kohanimed; 7) piiritleb lause ja paneb sellele sobiva lõpumärgi;  8) kirjutab etteütlemise järgi sisult tuttavat teksti ning kontrollib kirjutatut näidise järgi (30–40 sõna);  9) koostab kutse, õnnitluse, teate ja e-kirja; kirjutab eakohase pikkusega ümberjutustusi ning teisi loovtöid küsimuste, tugisõnade, joonistuse, pildi, pildiseeria, märksõnaskeemi või kava toel. | **Suuline keelekasutus**  Kuulamine  Õpetaja ja kaaslase kuulamine ning suulise juhendi järgi toimimine.  Õpetaja ja kaaslase ettelugemise kuulamine.  Helide ja häälte ning häälikute eristamine (asukoht ja järjekord sõnas), hääliku pikkuse eristamine.  Kõnelemine  Kuuldu ning nähtu kommenteerimine.  Fakti ja fantaasia eristamine. Õpetaja etteloetud ainetekstist oluliste mõistete leidmine ning lihtsa skeemi koostamine. Kaaslase ettelugemise hindamine ühe aspekti kaupa (õigsus, pausid ja intonatsioon mõtte toetajana). Kuuldud jutu (muinasjutu, lühijutu lapse elust jms) ümberjutustamine. Dialoogi jälgimine, hinnangud tegelastele ning nende ütlustele. Hääldus- ja intonatsiooniharjutused. Häälduse harjutamine, hääle tugevuse kohandamine vastavalt olukorrale. Kõne eri nüansside (tempo, hääletugevuse, intonatsiooni) esiletoomine dramatiseeringus jm esituses. Selge häälduse jälgimine teksti esitades. Sobivate kõnetuste (palumise, küsimise, keeldumise, vabandust palumise, tänamise) valik suhtlemisel. Suuline selgitus, kõnetus- ja viisakusväljendid, teietamine ja sinatamine. Sõnavara arendamine: sõnatähenduste selgitamine ja täpsustamine, aktiivse sõnavara laiendamine; lähedase ja vastandtähendusega sõna leidmine. Eri teemadel vestlemine sõnavara rikastamiseks, arutamine paaris ja väikeses rühmas. Mõtete väljendamine terviklausetena. Küsimuste moodustamine ja esitamine ning neile vastamine. Jutustamine kuuldu, nähtu, läbielatu, loetu, pildi, pildiseeria ja etteantud teema põhjal; aheljutustamine. Sündmuse, isiku, looma, eseme jm kirjeldamine tugisõnade, skeemi ning tabeli abil. Eneseväljendus dramatiseeringus ja rollimängus erisuguste meeleolude väljendamiseks. Tuttava luuletuse ja dialoogi ilmekas (mõtestatud) peast esitamine. Nii enese kui ka teiste tööde tunnustav kommenteerimine õpetaja juhiste alusel. Arutlemine paaris ja rühmas: oma suhtumise väljendamine, nõustumine ja mittenõustumine, ühiste seisukohtade otsimine, kaaslaste arvamuse küsimine.    **Lugemine**  Loetu mõistmine: pea- ja kõrvaltegelaste leidmine, tegelaste iseloomustamine, sündmuste järjekord. Eakohaste skeemide, kaartide, diagrammide, tabelite lugemine. Jutustavate luuletuste ja proosateksti mõtestatud esitamine.  Tekstiliikide eristamine: rahvalaul, muistend, jutustus, luuletus, näidend, muinasjutt, mõistatus, vanasõna, kiri. Tarbe- ja teabetekst: teade, tööjuhend, eeskiri, retsept, saatekava, sõnastik, tööjuhend, sisukord, õpikutekst, teatmeteose tekst, ajalehe- ja ajakirja ning muu meediatekst.  Teatmeteoste kasutamine.  Loetud raamatust jutustamine ning loetule emotsionaalse hinnangu andmine. Vajaliku raamatu leidmine õpetaja abiga ja iseseisvalt.  3. klassis loeb õpilane (õpetaja valikul olenevalt klassi tasemest):  1) jutte laste elust A. Lindgren “Vahtramäe Emil” H. Rand “Kollased koolilood” O. L. Kirkegaard “Kummi-Tarzan ja teised” A. M. G. Schmidt “Viplala lood”  2) loodusest ja loomadest M. Soonik “Kutsika-aabits” F. R. Kreutzwald “Reinuvader Rebane”  3) loodusest ja inimesest (tervishoid, keskkond ja säästev areng) A. Pervik “Kunksmoor” O. Preussler “Väike nõid”  4) muinasjutte meilt ja mujalt W. Hauff “Väike Mukk” Vennad Grimmid “Vahva rätsep” A. Jakobson “Ööbik ja vaskuss” J. Saar “Õhtujutud” L. Tungal “Kollitame! Kummitame!” H. Käo “Noorpagana lood”  5) luuleraamatuid L. Tungal, luuleraamat omal valikul H. Käo, luuleraamat omal valikul H. Vilep, luuleraamat omal valikul O. Saar, luuleraamat omal valikul  6) uudiskirjandust ja lasteajakirju  **Kirjutamine**  Õigekiri g, b, d sõna algul (tutvumine).  I ja j-i õigekiri (täishäälikuühendis: maias, leiab jt). Silbitamine (jõukohase häälikkoostisega sõnade silpide arvu määramine ja suuline silbitamine), silbi eristamine sõnast ja häälikust.  Kaashäälikuühendi õigekiri.  Sulghäälikute pikkused ja õigekiri.  Ülipikk kaashäälik ülipika täishääliku ja täishäälikuühendi järel.  H sõna algul.  Võõrhäälikud ja tähed.  Koma et, aga, kuid, sest ees. Koma mittenõudvad sidesõnad (ja, ning).  Lühendid.  Poolitamise kõik juhud.  Jutustav (väit-), käsk- ja küsilause. Lause lõpumärk (hüüumärk).  Mitmuse nimetava (-d) ja ainsuse osastava (-t) lõpu õigekiri (raamatud – raamatut). mul, sul, tal, kel, ma – maa, sa – saa, me – mee, te – tee õigekiri.  Liitsõna (tutvumine).  Tähestiku kasutamine.  Tekstiloome Lihtlause. Lihtlause laiendamine. Kirja kirjutamine näidise järgi.  Ümberjutustus kuuldud teksti põhjal küsimuste ja/või tugisõnade toel. Jutukese kirjutamine.  Kutse, õnnitluse, teate ja e-kirja koostamine. |